André Olivier - Die Christus Gemeente in Vaalharts
Duration: 1 hr 51 mins 44 secs
Die tydlyn verteenwoordig God se reddingsplan om die vervalle mensdom oor te bring vanuit die mag van duisternis na die Koninkryk van Sy Seun van Sy liefde. Jesus is die sentrale tema. Watter impak het die reddinsplan op jou? Jy kan jou na die kruis in Egipte, Woestyn of anderkant die Jordaan bevind? Jy is in geseën met burgerskap van die beloofde land wat die Lewe in Oorvloed is. Die vraag is weet jy dat jy daar is, of verkies jy die woestynkant van die Jordaan waar godsdiens en 'n Moses goed genoeg is. Waar jy God dien vir beskerming, voorsiening en genesing? Konfronteer jouself met vrae soos: Hoe beleef jy oorwinningslewe? Hoe ernstig is jy met jou verhouding met die Vader? Dis so belangrik dat jy nie n voorspoedige lewe verwar met die lewe anderkant die Jordaan nie. Die uitdaging is om die Jordaan oor te steek, deurdat jy Vader se hart, liefde Sy nabyheid ontdek.
God is liefde en daarom gee Hy ons die vryheid om self te kies. Die vraag is wat maak jy met hierdie vryheid? Die oortuiging van Christus in my (lewe in oorvloed) kan net manifesteer as ek dit kies. Oorwinningslewe is binne in jou, jy het dit reeds ontvang (1 Kor 15:57) Kies dit! Vandag hou ek voor aan jou die lewe en die dood, kies dan die lewe sodat jy kan lewe! KIES DIT! Kies om te kawa – om in eenheid met God se Gees te kom. (Bluetooth moments) Kies om jou denke vol te maak met waarheid / Woord. Kies om verlief te raak op die Woord – bedink /oordink dit dag en nag. Kies om ontslae te raak, ontslae van die ou denkpatroon / verwysing – Egipte. Kies om jouself te sien saam met Christus-lyde/sterwe/opstanding. Kies om Christus in jouself te sien. Kies dat jy Sy heerlikheid / jou oorspronklike gesig in die wêreld sal wees! Die lewe in oorvloed / oorwinning is 'n keuse. Wat maak jy daarmee?
Jy is die geseënde van God
Die volheid van die seën waarmee God die mensdom geseën het, is in Sy Seun Jesus Christus deurdat Hy deur een offer ons geheilig het en ons sonder gebrek in liefde voor Hom kan wees.